โครงสร้างการจัดการและรายชื่อกรรมการ

[TABLE]

โครงสร้างกรรมการบริษัท และรายชื่อกรรมการ มีอยู่ด้วยกัน 9 ท่าน คือ

1. นายประจิตร ยศสุนทร ตำแหน่ง ประธานกรรมการ

2. นางสาวเพียงใจ หาญพาณิชย์ ตำแหน่ง ประธานกรรมการบริหาร

3. นายทรงพล อัศวโภคิน ตำแหน่ง กรรมการผู้จัดการ

4. นายวีระศักดิ์ ศิริวงศ์รังสรร ตำแหน่ง กรรมการบริหาร

5. นางสาวสุดา อัศวโภคิน ตำแหน่ง กรรมการบริหาร

6. นายวีระชัย ศิริวงศ์รังสรร ตำแหน่ง กรรมการ

7. นางสาวโชติมา สัชฌุกร ตำแหน่ง ประธานกรรมการตรวจสอบ

8. นางสาวทิพสุดา ศรีเสาวชาติ ตำแหน่ง กรรมการตรวจสอบ

9. นายโกวิท โกกิลกนิษธ ตำแหน่ง กรรมการตรวจสอบ

ขอบเขตอำนาจหน้าที่ของคณะกรรมการ

  คณะกรรมการของบริษัท
  มีหน้าที่ในการกำหนดนโยบายการดำเนินงานของบริษัทเพื่อให้ฝ่ายบริหารปฏิบัติตาม
  การแต่งตั้งกรรมการเพิ่มเติมจะต้องได้รับการอนุมัติจากที่ประชุมผู้ถือหุ้น
  โดยคณะกรรมการบริษัทจะจัดให้มีการประชุมคณะกรรมการบริษัทเพื่อร่วมกันพิจารณาและเสนอชื่อบุคคลที่มีคุณสมบัติเหมาะสมก่อนที่จะเสนอให้ที่ประชุมผู้ถือหุ้นพิจารณาและอนุมัติ
  ซึ่งการอนุมัติการแต่งตั้งกรรมการโดยที่ประชุมผู้ถือหุ้นจะเป็นไปตามหลักเกณฑ์และวิธีการตามที่ระบุไว้ในข้อบังคับของบริษัทและตามพระราชบัญญัติบริษัทมหาชน
  พ.ศ. 2535

  คณะกรรมการเป็นผู้รับผิดชอบในการพิจารณาผลการดำเนินงานของบริษัท
  อนุมัติงบการเงินรายไตรมาสและงบการเงินประจำปี
  งบประมาณสำหรับการดำเนินงานและงบประมาณการจัดซื้อทรัพย์สิน รวมถึงเรื่องสำคัญอื่นๆ
  ที่มีผลกระทบต่อผลการดำเนินงานของบริษัท

  คณะกรรมการได้จัดให้มีการประชุม 4 ครั้งเป็นอย่างน้อยในหนึ่งปี
  โดยคณะกรรมการจะร่วมกันกำหนดวันประชุมล่วงหน้าเพื่อให้กรรมการทุกท่านสามารถจัดเวลาสำหรับการเข้าร่วมประชุมในแต่ละครั้งได้
  กรรมการทุกท่านเข้าร่วมการประชุมคณะกรรมการบริษัททุกครั้ง
  ยกเว้นแต่เมื่อมีเหตุจำเป็นที่จะไม่สามารถเข้าร่วมประชุมได้
  รายงานการประชุมคณะกรรมการบริษัทจะบันทึกข้อมูลต่างๆ ที่สำคัญ
  และเก็บรักษาไว้อย่างเหมาะสมเพื่อสามารถใช้อ้างอิงได้ง่ายในอนาคต

  คณะกรรมการตระหนักถึงความสำคัญของความถูกต้องและเชื่อถือได้ของงบการเงิน
  จึงได้จัดทำรายงานแสดงความรับผิดชอบของคณะกรรมการต่อรายการทางการเงิน
  รวมถึงรายการต่างๆ ที่สำคัญ ตามแนวทางที่ตลาดหลักทรัพย์แห่งประเทศไทยได้กำหนดไว้

  ชื่อและจำนวนกรรมการซึ่งมีอำนาจลงลายมือชื่อแทนบริษัทฯ คือ นางสาวเพียงใจ หาญพาณิชย์
  และนายวีระศักดิ์ ศิริวงศ์รังสรร ลงลายมือชื่อร่วมกับ นายทรงพล อัศวโภคิน หรือนางสาวสุดา
  อัศวโภคิน รวมเป็นสองคนและประทับตราบริษัท

 คณะกรรมการตรวจสอบ

1. นางโชติมา สัชฌุกร ประธานกรรมการตรวจสอบ

2. นางสาวทิพสุดา ศรีเสาวชาติ กรรมการตรวจสอบ

3. นายโกวิท โกกิลกนิษธ กรรมการตรวจสอบ

4. นางสาวปาริชาต จิตภิรมย์ เลขานุการคณะกรรมการตรวจสอบ

คณะกรรมการตรวจสอบมีหน้าที่พิจารณาและดำเนินการดังต่อไปนี้

1.  สอบทานให้บริษัทฯ มีการรายงานทางการเงินอย่างถูกต้องและเพียงพอ

2.  สอบทานให้บริษัทฯ
    มีระบบการควบคุมภายในและการตรวจสอบภายในที่เหมาะสมและมีประสิทธิผล

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์

4.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงหรือขัดแย้งกันให้ถูกต้อง

6.  จัดทำรายงานการกำกับดูแลกิจการของคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทฯมอบหมาย

.

ผู้บริหาร

รายชื่อผู้บริหารของโรงแรม

1. นางสาวเพียงใจ หาญพาณิชย์ ตำแหน่ง ประธานกรรมการบริหาร

2. นายทรงพล อัศวโภคิน ตำแหน่ง กรรมการผู้จัดการ

3. นายวีระศักดิ์ ศิริวงศ์รังสรร ตำแหน่ง กรรมการบริหาร

4. นาวสาวสุดา อัศวโภคิน ตำแหน่ง กรรมการบริหาร

5. นายสุเทพ ศิลัยรัตน์ ตำแหน่ง ผู้จัดการทั่วไป

6. นายเชษฐ อัศวพิมลพร ตำแหน่ง รองผู้จัดการทั่วไป

7. นายสงวน ลิมป์ธนกุล ตำแหน่ง ผู้อำนวยการฝ่ายขาย

8. นางรุ่งทิวา เตชัสหงส์ ตำแหน่ง ผู้จัดการฝ่ายการเงิน

9. นางสาวนิตยา มนประภากมล ตำแหน่ง ผู้จัดการฝ่ายจัดซื้อ

10. นายมานะ สาธิตวุฒิ ตำแหน่ง ผู้จัดการฝ่ายส่วนหน้า

11. นายสายัญห์ หวังดี ตำแหน่ง ผู้จัดการฝ่ายอาหารและเครื่องดื่ม

12. นางสาวสิริกุล ไกรบุญ ตำแหน่ง ผู้จัดการฝ่ายประชาสัมพันธ์

13. นายปริญญา ยั่งยืน ตำแหน่ง ผู้จัดการฝ่ายคอมพิวเตอร์

14. นางสาวปาริชาต จิตภิรมย์ ตำแหน่ง ผู้จัดการฝ่ายบัญชี

15. นายคเชน นุกันหา ตำแหน่ง ผู้จัดการฝ่ายซ่อมบำรุง

16. นางสาวเครือวงศ์ สุขทอง ตำแหน่ง ผู้จัดการฝ่ายแม่บ้าน

อำนาจหน้าที่ของฝ่ายบริหารดูแล และรับผิดชอบแผนกต่างๆ ของบริษัทตาม
นโยบายและพัฒนาการให้บริษัทเจริญรุ่งเรืองโดยบริหารงานแบ่งออกเป็นฝ่ายต่างๆ

- บุคคลากร

บริษัทได้แบ่งแยกพนักงานจำนวนประมาณ 450 คน ออกเป็นแผนก ๆ ตามความเหมาะสมและ
มีจำนวนพนักงานเพียงพอในการปฏิบัติงาน

การรายงานการปฏิบัติตามหลักการกำกับกิจการที่ดี

บริษัทฯได้ตระหนักถึงความสำคัญของหลักการกำกับดูแลกิจการที่ดี
ตามที่ตลาดหลักทรัพย์แห่งประเทศไทยกำหนดให้บริษัทจดทะเบียนใช้เป็นแนวทางในการปฏิบัติ บริษัทฯ
ได้ยึดแนวทางการปฏิบัติตามหลักการกำกับดูแลกิจการที่ดี 15 ข้อ ดังนี้

1.  นโยบายเกี่ยวกับการกำกับดูแลกิจการ

คณะกรรมการได้กำหนดนโยบายเกี่ยวกับการกำกับดูแลกิจการ
เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจให้มีการเจริญเติบโตที่ยั่งยืน
คณะกรรมการบริษัทฯมีความมุ่งมั่น และตั้งใจที่จะปฏิบัติตามหลักการดังกล่าว
โดยได้กำหนดนโยบายและทิศทางการดำเนินการของบริษัทให้ความสำคัญต่อระบบการควบคุมและการตรวจสอบภายในกำกับดูแลฝ่ายบริหารให้ดำเนินการตามนโยบายอย่างมีประสิทธิภาพเพื่อประโยชน์ในระยะยาว
ของผู้ถือหุ้นภายใต้กรอบข้อกำหนดของกฎหมายและจริยธรรมทางธุรกิจ

2.  สิทธิหุ้น : สิทธิและความเท่าเทียมกัน

ผู้ถือหุ้น : สิทธิและความเท่าเทียมกัน คณะกรรมการบริษัท
ตระหนักถึงสิทธิของผู้ถือหุ้นในการได้รับข้อมูลของบริษัทที่ถูกต้อง เพียงพอ ทันเวลา และเท่าเทียมกัน
เพื่อประกอบการตัดสินใจในการประชุมผู้ถือหุ้น
ฉะนั้นในการประชุมผู้ถือหุ้นทุกครั้งบริษัทได้จัดส่งหนังสือนัดประชุมพร้อมเอกสารข้อมูลประกอบการประชุมที่มีรายละเอียดครบถ้วน
เพียงพอ รวมทั้งมีความเห็นของคณะกรรมการในทุกวาระ ต่อ
นายทะเบียนหลักทรัพย์ของบริษัทเพื่อจัดส่งให้ถึงมือผู้ถือหุ้นก่อนการประชุมเกินกว่าระยะเวลาที่กำหนดไว้ตามกฎหมาย
เพื่อเปิดโอกาสให้ผู้ถือหุ้นมีเวลาศึกษาข้อมูลดังกล่าวได้อย่างละเอียด นอกจากนี้บริษัท
ยังได้อำนวยความสะดวกให้แก่ผู้ถือหุ้นในการร่วมประชุมผู้ถือหุ้นโดยจัดเตรียมห้องประชุมที่เข้าถึงได้สะดวก
และมีขนาดเหมาะสมรองรับผู้เข้าร่วมประชุมได้อย่างเพียงพอ
และในกรณีที่ผู้ถือหุ้นไม่สามารถมาร่วมประชุมด้วยตนเองก็สามารถมอบฉันทะให้ผู้อื่นเข้าประชุมและลงมติแทนได้

3.  สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงานและผู้บริหารของบริษัทฯ หรือผู้มีส่วนได้เสียภายนอก ได้แก่ คู่แข่ง เจ้าหนี้ ภาครัฐ
และหน่วยงานอื่นๆ ที่เกี่ยวข้อง เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียต่างๆซึ่งจะสร้างความสามารถในการแข่งขันและสร้างกำไรให้กับบริษัทฯ
ซึ่งถือว่าเป็นการสร้างความสำเร็จในระยะยาวของบริษัทฯ ได้

4.  การประชุมผู้ถือหุ้น

ในการประชุมผู้ถือหุ้นในปี 2546 มีกรรมการเข้าร่วมประชุมครบองค์ประชุม ซึ่งรวมถึง

ประธานกรรมการประธานกรรมการตรวจสอบ กรรมการตรวจสอบ ประธานกรรมการบริหาร
กรรมการบริหาร กรรมการผู้จัดการ
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ
สอบถามและแสดงความคิดเห็นและข้อเสนอแนะต่างๆรวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

5.  ภาวะผู้นำและวิสัยทัศน์

คณะกรรมการบริษัทฯกำกับดูแลให้คณะกรรมการบริหารให้บริหารงานบรรลุตามนโยบาย
แผนงานและวัตถุประสงค์ที่ตั้งไว้ โดยรายงานผลการดำเนินงานและวิเคราะห์ผลการดำเนินงานนั้น
เพื่อวางกลยุทธทางธุรกิจทั้งในระยะสั้นและระยะยาว

6.  ความขัดแย้งทางผลประโยชน์

นโยบายเกี่ยวกับการใช้ข้อมูลภายใน
และขั้นตอนเกี่ยวกับการพิจารณาและการเปิดเผยรายการที่เกี่ยวโยงกัน
กรรมการและผู้บริหารของบริษัทฯ จะต้องรายงานการถือหลักทรัพย์ของตน และคู่สมรส
รวมถึงบุตรที่ยังไม่บรรลุนิติภาวะต่อที่ประชุมคณะกรรมการบริษัทฯ
และรายงานการเปลี่ยนแปลงการถือหุ้น
ตามข้อกำหนดของสำนักงานกำกับหลักทรัพย์และตลาดหลักทรัพย์กรรมการและผู้บริหารจะต้องไม่นำข้อมูลภายในไปหาประโยชน์ส่วนตัวทั้งทางตรงและทางอ้อม

7.  จริยธรรมธุรกิจ

บริษัทฯ ได้ดำเนินธุรกิจโดยยึดมั่นบนพื้นฐานของจริยธรรม ความซื่อสัตย์สุจริตและเที่ยงธรรม
ไม่ก่อให้เกิดผลเสียหายใดๆ ต่อสาธารณชน สังคม และประเทศ

8.  การถ่วงดุลของกรรมการที่ไม่เป็นผู้บริหาร

กรรมการของบริษัทฯ มี 9 คน ประกอบด้วย ประธานกรรมการซึ่งเป็นกรรมการอิสระ 1 คน
กรรมการที่เป็นผู้บริหาร 4 คน กรรมการที่ไม่เป็นผู้บริหาร 1 คน และกรรมการอิสระ 3 คน
กรรมการอิสระมีจำนวน 1 ใน 3 ของคณะกรรมการบริษัทฯ

9.  การรวมหรือการแยกตำแหน่ง

ประธานกรรมการเป็นกรรมการอิสระตามความหมายของตลาดหลักทรัพย์ และไม่มีความสัมพันธ์ใด ๆ
กับฝ่ายบริหาร

ประธานกรรมการไม่เป็นบุคคลเดียวกันกับกรรมการผู้จัดการ
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

10. ค่าตอบแทนกรรมการและผู้บริหาร

  ----------- ---------- ------------------ ---------- -------------------
              ปี 2546                        ปี 2545     

              จำนวนราย   จำนวนเงินรวม (บาท)  จำนวนราย   จำนวนเงินรวม (บาท)

  เบี้ยประชุม    9          900,000            9          950,000
  ----------- ---------- ------------------ ---------- -------------------

11. การประชุมคณะกรรมการ

ในปี 2546 มีการประชุมคณะกรรมการสม่ำเสมอ
เป็นการประชุมพิจารณาผลการดำเนินงานประจำไตรมาส และประจำปี และเรื่องอื่นๆ
กรรมการเข้าร่วมประชุมครบองค์ประชุมตามข้อบังคับของบริษัทฯ
โดยประธานกรรมการเป็นผู้ออกหนังสือนัดประชุม
และแจ้งวาระของการประชุมล่วงหน้าก่อนการประชุม มติของที่ประชุมได้บันทึกเป็นลายลักษณ์อักษร

12. คณะอนุกรรมการ

คณะกรรมการตรวจสอบ มีวาระการดำรงตำแหน่งคราวละ 2 ปี ประกอบด้วยกรรมการ 3 ท่าน
ทุกท่านเป็นกรรมการที่เป็นอิสระ ดังรายชื่อต่อไปนี้

1. นางโชติมา สัชฌุกร ประธานกรรมการตรวจสอบ

2. นางสาวทิพสุดา ศรีเสาวชาติ กรรมการตรวจสอบ

3. นายโกวิท โกกิลกนิษธ กรรมการตรวจสอบ

กรรมการตรวจสอบมีการประชุมสม่ำเสมอ ในปี 2546 และรายงานต่อคณะกรรมการบริษัทฯ

คณะกรรมการตรวจสอบมีหน้าที่พิจารณาและดำเนินการ

1.  สอบทานให้บริษัทฯ มีการรายงานทางการเงินอย่างถูกต้องและเพียงพอ

2.  สอบทานให้บริษัทฯ
    มีระบบการควบคุมภายในและการตรวจสอบภายในที่เหมาะสมและมีประสิทธิผล

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์

4.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงหรือขัดแย้งกันให้ถูกต้อง

6.  จัดทำรายงานการกำกับดูแลกิจการของคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทฯมอบหมาย

13. ระบบการตรวจสอบและการควบคุมภายใน

บริษัทฯ ได้ให้ความสำคัญต่อระบบควบคุมภายในทั้งในระดับบริหาร
และระดับปฏิบัติงานที่มีประสิทธิภาพมีการควบคุมดูแลการใช้ทรัพย์สินของบริษัทให้เกิดประโยชน์
และมีการแบ่งแยกหน้าที่ผู้ปฏิบัติงาน ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม

14. รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินของบริษัทฯและสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสม
และถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินทำให้ทราบจุดอ่อนเพื่อป้องกันไม่ให้เกิดการทุจริต
หรือการดำเนินการที่ผิดปรกติอย่างมีสาระสำคัญ

ในการนี้ คณะกรรมการบริษัทฯ ได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหาร
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบการควบคุมภายในของบริษัทฯ
โดยรวมอยู่ในระดับที่น่าพอใจและสามารถสร้างความเชี่อมั่นอย่างมีเหตุผลต่อความเชื่อถือได้ของงบการเงินของบริษัทฯ
ณ วันที่ 31 ธันวาคม 2546

15. ความสัมพันธ์กับผู้ลงทุน

คณะกรรมการบริษัทฯตระหนักดีว่าข้อมูลบริษัทฯ
ทั้งที่เกี่ยวกับการเงินและที่ไม่ใช่การเงินล้วนมีผลต่อกระบวนการตัดสินใจของผู้ลงทุนและผู้มีส่วนได้ส่วนเสียของบริษัทฯจึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริง เชื่อถือได้ สม่ำเสมอและทันเวลา ซึ่งฝ่ายบริหารของบริษัทฯ
ได้ให้ความสำคัญและยึดถือปฏิบัติมาโดยตลอด โดยบริษัทฯ
ได้เปิดเผยข้อมูลที่มีความถูกต้องและครบถ้วนโดยทันทีผ่านตลาดหลักทรัพย์

รายงานคณะกรรมการตรวจสอบ

คณะกรรมการบริษัท แมนดารินโฮเต็ล จำกัด (มหาชน)
ได้แต่งตั้งคณะกรรมการตรวจสอบที่เป็นอิสระประกอบด้วยกรรมการจำนวน 3 ท่าน ดังนี้

1.  นางโชติมา สัชฌุกร ประธานคณะกรรมการตรวจสอบ

2.  นางสาวทิพสุดา ศรีเสาวชาติ กรรมการตรวจสอบ

3.  นายโกวิท โกกิลกนิษธ กรรมการตรวจสอบ

คณะกรรมการตรวจสอบได้ปฎิบัติงานตามขอบเขตหน้าที่และความรับผิดชอบได้แก่

-   สอบทานให้บริษัทฯ มีการรายงานทางการเงินอย่างถูกต้องและเชื่อถือได้

-   สอบทานให้บริษัท ปฏิบัติตามข้อกำหนดของตลาดหลักทรัพย์ และข้อกฎหมายที่เกี่ยวข้อง

-   สอบทานให้บริษัทฯ มีระบบการควบคุมภายใน และตรวจสอบอย่างมีประสิทธิภาพ

-   ปฏิบัติหน้าที่ตามที่คณะกรรมการบริหารมอบหมาย

ในระหว่างปี 2546 คณะกรรมการบริหารได้มีการประชุม พิจารณาประเด็นที่เป็นสาระสำคัญ
ด้วยความเป็นอิสระ โดยได้เรียนเชิญผู้สอบบัญชีและผู้บริหารที่เกี่ยวข้องเข้าร่วมประชุม
เพื่อให้ข้อมูลและชี้แจงเพิ่มเติมตามวาระ อันควรซึ่งสรุปได้ดังนี้

พิจารณาสอบทานงบการเงินรายไตรมาส
ควบคุมความถูกต้องครบถ้วนและเพียงพอของการเปิดเผยข้อมูลในหมายเหตุงบการเงิน
และรายการที่เกี่ยวข้องกัน ได้ซักถามและรับฟังคำชี้แจงจากผู้บริหาร และผู้สอบบัญชีรับอนุญาต

พิจารณาให้ความเห็นชอบแผนการตรวจสอบ และรับทราบผลการตรวจสอบ
รวมทั้งติดตามปรับปรุงแก้ไข ตามข้อเสนอของคณะกรรมการตรวจสอบ

พิจารณาสอบถามระบบการควบคุมภายใน
และปฏิบัติตามกฎระเบียบและข้อกำหนดที่เกี่ยวข้องเพื่อเพิ่มประสิทธิภาพการควบคุมภายใน

ติดตามความคืบหน้าในการบริหารความเสี่ยงของคณะกรรมการบริหารและแนะนำให้คณะกรรมการบริหารมีการจัดการและป้องกันความเสี่ยงในหน่วยงานต่างๆ

สนับสนุนให้มีการพัฒนาการตรวจสอบภายในและว่าจ้างผู้ตรวจสอบภายนอกสำหรับเรื่องที่ต้องการความเชี่ยวชาญเฉพาะเรื่อง

โดยสรุปคณะกรรมการตรวจสอบพิจารณาแล้ว
มีความเห็นสอดคล้องกับผู้สอบบัญชีงบการเงินของบริษัทถูกต้องตามที่ควรในสาระสำคัญตามมาตรฐานการบัญชีที่รับรองทั่วไป
และมีการเปิดเผยข้อมูลที่เพียงพอมีระบบการควบคุมภายในที่เหมาะสม
และปฏิบัติตามข้อกำหนดและกฎหมายที่เกี่ยวข้อง กับการดำเนินธุรกิจของบริษัทฯ

คณะกรรมการตรวจสอบได้ประเมินผลการปฏิบัติงานของผู้สอบบัญชีในปีที่ผ่านมาเห็นว่าปฏิบัติงานด้วยความรู้ความสามารถและมีประสิทธิภาพ
จึงเสนอต่อคณะกรรมการบริษัทเพื่อเสนอที่ประชุมผู้ถือหุ้นให้อนุมัติแต่งตั้งผู้สอบบัญชีจากสำนักงานผู้สอบบัญชี
DIA เป็นผู้สอบบัญชีของบริษัทและพิจารณาค่าตอบแทนของปี 2547 ต่อไป

  นางโชติมา สัชฌุกร

ประธานคณะกรรมการตรวจสอบ